Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: személyes adatok védelmérõl és a közérdekû adatok nyilvánosságáról szóló 1992. évi LXIII. törvény 25. §
Paragraph Index: 751

(2) bekezdésében foglalt felhatalmazás alapján: kezdeményezzük a Magyar Posta Rt. Vezérigazgatójánál a további poligráfos vizsgálatok megszüntetését; felszólítjuk a Magyar Posta Rt. Vezérigazgatóját, gondoskodjon arról, hogy a poligráfos vizsgálat során keletkezett személyes (különleges) adatokat mind a postán, mind a vizsgálatokat végzõ cégnél töröljék. Budapest, 2002. január 14. Dr. Lenkovics Barnabás Dr. Péterfalvi Attila (OBH 6580/2001) Az örökbefogadással összefüggõ adatkezeléssel kapcsolatban kiadott együttes ajánlás I. A konkrét panaszügy bemutatása A nemzeti és etnikai kisebbségi jogok országgyûlési biztosa eljárását kezdeményezte egy állampolgár, aki jelezte, hogy az örökbefogadási eljárás során az örökbefogadó szülõk a kitöltendõ ûrlapon nyilatkozhatnak többek között az örökbe fogadni kívánt gyermek nemérõl, életkoráról, egészségi állapotáról, valamint „származásáról” is. Tudomása szerint az örökbefogadó szülõ a kérdõíven „magyar”, „román” és „roma” származású gyermekek közül választhat. A kisebbségi biztos megkereséssel fordult a Fõvárosi Gyámhivatal vezetõjéhez a beadványban közöltekkel kapcsolatban, választ várt továbbá arra is, hogy milyen nyilvántartás alapján teljesítik az örökbe fogadó szülõnek – a gyermek „származására” vonatkozó igényét. A Fõvárosi Gyámhivatal vezetõje – Budapest Fõváros Önkormányzatának Területi Gyermekvédelmi Szakszolgálata igazgatójával egyeztetett – válaszában elismerte, hogy „a szülõ, illetõleg a gyermek kérése alapján” valóban nyilvántartják a nemzeti és etnikai kisebbséghez való tartozásra vonatkozó adatokat, és abból az örökbe fogadó szülõk részére adatokat szolgáltatnak. A nemzeti és etnikai kisebbségi jogok országgyûlési biztosa ezt követõen felkérte az adatvédelmi biztost arra, hogy a panaszolt adatkezelési szabályozás és gyakorlat jogszerûsége tekintetében ebben – a mindkét országgyûlési biztos kompetenciáját érintõ kérdésben – szülessék közös állásfoglalás. II. Az ügy megítélése szempontjából fontos jogszabályi rendelkezések

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes